Lars Erik Drevvatne

Lars Erik Drevvatne (født 16. mars 1960) er en norsk jazzpianist, sivilingeniør og tidligere høydehopper. 

I NM i friidrett 1980 ble han nummer fem på 2,05. Han tok bronsemedaljen i NM i friidrett 1983. Han representerte Mo IL, seinere IL Gular i Bergen.Arbeiderbladet 7. juli 1980Medaljevinnere i norske seniormesterskap – høyde    (Friidrett.no) Hans personlige rekord er 2,13 meter, noe som plasserer ham på delt 23.-plass på norgesstatistikken gjennom alle tider. Rekorden blei satt som 23-åring, den 31. juli 1983 på Lerkendal stadion.Statistikk, høyde menn gjennom alle tider    (Friidrett.no)

Som musiker har han spilt med Mo i Rana-musikerne Bjørn Alterhaug, Guttorm Guttormsen og Ernst-Wiggo Sandbakk, såvel som
jazzvokalistene Susanne Fuhr og Silje Nergaard.artistside  ved Acoustic Records.  I studietiden var han en tid komponist og pianist i gruppa First Set i Trondheim. Drevvatne er utdannet sivilingeniør ved NTNU.

Drevvatnes eget album Keys on and off ble utgitt i 2001, distribuert av Musikkoperatørene. Stein Kagge i Aftenposten mente at Drevvatne gjorde «et solid inntrykk både akustisk og elektrisk», samtidig som de åtte sangene han hadde skrevet selv, viste fram «en fantasifull komponist». På sangene hadde han med seg alt fra én til fire musikere. Duetten på albumet var «vart og vakkert fremført som et motstykke til det ellers mer jazzrock-pregede repertoaret», mente Kagge.Albumanmeldelse av Kjell Nordeng, Nordlands Framtid 21. august 2001Albumanmeldelse av Roald Helgheim, Dagsavisen 2. september 2001Albumanmeldelse av Trond Erikson, Indre Smaalenenes Avis 12. september 2001Albumanmeldelse av Bjørn Sommerseth, Rana Blad 2. oktober 2001 I 2015 fulgte albumet No Parking Here.

 Utgivelser 
 Keys on and off (Acoustic Records, 2001).  Egne komposisjoner med musikerne Ole Jacob Hystad, Arvid Martinsen, Thomas T. Dahl, Torbjørn Hillersøy og  Stein Inge Brækhus. platedetaljer  fra Acoustic Records
 Referanser 

Kategori:Personer fra Rana kommune
Kategori:Norske høydehoppere
Kategori:Norske jazzpianister
Kategori:Fødsler i 1960